“Kitob olami” ma’naviy-ma’rifiy savdo majmuasida yangi kitoblar taqdimoti bo‘lib o‘tdi

Toshkent shahridagi “Kitob olami” ma’naviy-ma’rifiy savdo majmuasida filologiya fanlari nomzodi Rahimboy Jumaniyozovning “Ma’naviyat va muloqot mezonlari” mavzuidagi turkum kitoblari va multimedia mahsulotlari taqdimoti bo‘lib o‘tdi, deb xabar beradi O‘zA.

“Kitob olami” ma’naviy-ma’rifiy savdo majmuasi, “Notiqlik” nodavlat ta’lim muassasasi va boshqa qator tashkilotlar hamkorligida uyushtirilgan mazkur tadbirga keng jamoatchilik vakillari taklif etildi.
Tadbirda Prezident Shavkat Mirziyoyevning 2017-yil 12-yanvardagi “Kitob mahsulotlarini chop etish va tarqatish tizimini rivojlantirish, kitob mutolaasi va kitobxonlik madaniyatini oshirish hamda targ‘ibot qilish bo‘yicha komissiya tuzish to‘g‘risida”gi farmoyishi ijrosi bo‘yicha amalga oshirilayotgan ishlar aholi va yoshlar o‘rtasida kitob mutolaasi va kitobxonlik madaniyatini yuksaltirishga xizmat qilayotgani alohida ta’kidlandi.